《虎丘》
宋代·张伯玉

东客从来过虎丘，橘花渡口维扁舟。
阖闾宫殿不可见，但对古扁寒飕飗。
忆昔夫差全胜日，水犀十万横吴鉤。
楚山既掘荆人冢，越岭仍将句践囚。
岂谓西施能破国，谁知麋鹿上台游。
唯有吴王有时月，夜深闲照剑池头。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。